Diari Oficial de la Generalitat Valenciana


Sumari del DOGV 8580, del 28-06-2019 (2019/6489)

RESOLUCIÓ de 19 de juny de 2019, de la Direcció General de Formació Professional i Ensenyaments de Règim Especial, per la qual es concedeixen subvencions per al desenvolupament dels programes formatius de qualificació bàsica, convocades per la Resolució de 17 d'abril de 2019, de la Direcció General de Formació Professional i Ensenyaments de Règim Especial, per al curs 2019-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6489


Data del document
:   19-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 19 de juny de 2019, de la Direcció General de Formació Professional i Ensenyaments de Règim Especial, per la qual es concedeixen subvencions per al desenvolupament dels programes formatius de qualificació bàsica, convocades per la Resolució de 17 d'abril de 2019, de la Direcció General de Formació Professional i Ensenyaments de Règim Especial, per al curs 2019-2020. [2019/6489]  
  
  
Per mitjà de l'Ordre 41/2016, de 29 de juliol, de la Conselleria d'Educació, Investigació, Cultura i Esport, s'aproven les bases reguladores de les ajudes als programes formatius de qualificació bàsica de la Comunitat Valenciana.  
La Resolució de 17 d'abril de 2019, de la Direcció General de Formació Professional i Ensenyaments de Règim Especial, convoca els programes formatius de qualificació bàsica de la Comunitat Valenciana per al curs 2019-2020.  
Una vegada examinades les sol·licituds d'ajudes presentades per les entitats sol·licitants i valorats els seus projectes socioeducatius en funció dels criteris i prioritats establits en l'annex I de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
Vista la proposta de concessió d'ajudes que eleva la comissió de valoració dels programes formatius de qualificació bàsica constituïda a aquest efecte, en compliment del que es disposa en l'article 18.2 de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
D'acord amb les competències atribuïdes per delegació en la disposició addicional segona de l'Ordre 41/2016, resolc:  
  
Primer  
1. Aprovar la concessió de subvencions destinades als ens territorials, mancomunitats i institucions sense ànim de lucre, per al desenvolupament de les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, relacionats en cadascun dels annexos I i II, per un import total de 837.815,93 euros, corresponent a l'exercici pressupostari 2019, i per un import de total de 2.570.249,07 euros, corresponent a l'exercici pressupostari 2020, amb càrrec a la línia de subvenció S7875 i a l'aplicació pressupostària 50.63.37.101.61.0.  
L'import màxim corresponent a l'anualitat 2020 queda condicionat a l'existència de crèdit adequat i suficient en la corresponent llei de pressupostos de la Generalitat per a l'esmentat exercici, tal com indica l'apartat 3, últim punt, de la Resolució de 17 d'abril de 2019.  
  
El nombre de programes formatius subvencionats és de 93, en compliment del que es disposa en l'apartat 4.4 de la Resolució de 17 d'abril de 2019, dels quals 62 corresponen a la modalitat ordinària i 31 a la modalitat adaptada a persones amb necessitats educatives especials permanents.  
2. Desestimar les sol·licituds d'ajudes formulades pels ens territorials i les entitats als programes relacionats en l'annex IV d'aquesta resolució, per no presentar els documents exigits en els articles 11, 12 i 13 de l'Ordre 41/2016, segons el que s'estableix en l'apartat 5.5 de la Resolució de 17 d'abril de 2019.  
3. Publicar l'annex III, en el qual es relacionen les entitats en reserva.  
En cas de renúncia d'alguna de les entitats caldrà ajustar-se al que es disposa en l'article 20 de l'Ordre 41/2016 de 29 de juliol.  
  
Segon  
Els programes formatius de qualificació bàsica esmentats en l'annex I i II es realitzaran en dues anualitats, segons el que es disposa en l'article 7 de l'Ordre 41/2016 i en l'apartat 4.5 de la Resolució de 17 d'abril de 2019.  
El càlcul de les quanties per al desenvolupament del programa formatiu de qualificació bàsica es realitza tenint en compte que la duració de la primera anualitat és de 236 hores i el de la segona anualitat és de 724 hores, de les quals un mínim de 80 hores corresponen al mòdul professional de Formació de Centres de Treball (FCT), tal com estableix l'apartat quart, punt 5, de la Resolució de 17 d'abril de 2019.  
Per a la part A (professorat), el valor de l'hora lectiva per programa/grup és de 32,95 euros/hora, per a totes dues modalitats, ordinaris i adaptats a necessitats educatives especials permanents.  
Per a la part B (despeses generals), el valor de l'hora és de 4,94 euros per a la modalitat ordinària i de 6,59 euros per a l'adaptada a necessitats educatives especials permanents.  
  
Tercer  
Les entitats beneficiàries hauran d'incloure, en l'aplicació informàtica ITACA, totes les dades necessàries corresponents als alumnes matriculats, amb una antelació de quatre dies naturals respecte de l'inici del període lectiu dels grups i programa, tal com estableix l'article 22.2, 3 i 4 de l'Ordre 41/2016.  
Amb la finalitat de poder realitzar adequadament el procés d'escolarització i garantir el compliment dels preceptes establits en la Llei orgànica de protecció de dades (LOPD), hauran de remetre's per mitjà del correu electrònic a l'adreça fwdz@pyo.jp, en el termini de cinc dies a comptar de la publicació d'aquesta resolució, les dades següents:  
  
- Denominació del centre o entitat.  
- Municipi.  
- Denominació del programa.  
- Nom i cognoms de qui represente el centre o l'entitat.  
- DNI o NIF.  
- Adreça de correu electrònic.  
  
Quart  
De conformitat amb el que es disposa en l'article 21 de l'Ordre 41/2016, en el termini de quinze dies naturals comptadors de la data d'inici del programa, les entitats beneficiàries presentaran la documentació d'inici.  
La tramitació i la presentació de la documentació s'han de realitzar exclusivament per mitjans electrònics en la plataforma de tramitació de la GVA. Per a realitzar la tramitació electrònica, l'entitat sol·licitant pot utilitzar qualsevol dels certificats admesos per la seu electrònica de la Generalitat.  
El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es.  
La documentació que cal presentar és la següent:  
- Annex IV de l'Ordre 41/2016, emplenat com cal; a més, s'hi adjuntarà la següent documentació referida a tot el període de duració del programa formatiu, llevat que ja estiga en poder de l'Administració i es faça constar així:  
a) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o de la carta de garantia.  
b) Fotocòpia compulsada dels contractes dels docents.  
c) Documentació acreditativa de la titulació i/o experiència professional de l'equip docent.  
d) En la modalitat de programes formatius de qualificació bàsica adaptada a persones amb necessitats educatives especials permanents, i en els programes ordinaris que integren fins a un màxim de dos alumnes amb necessitats educatives especials, caldrà aportar els certificats de discapacitat i els informes psicopedagògics originals o compulsats d'una data no anterior a sis mesos comptats de la data d'inici del programa.  
Les entitats beneficiàries també hauran d'aportar, juntament amb la documentació anterior:  
- Escrit notificació, signat i segellat, en el qual s'especifique que l'entitat beneficiària anticipa l'import econòmic.  
- Certificat de qui represente l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, en què s'indique l'origen i la quantitat d'aquells.  
  
Cinqué  
D'acord amb el que es disposa en l'article 22 de l'ordre, la justificació de la subvenció revestirà la forma de compte justificatiu simplificat i estarà signada per qui represente l'entitat (annex V de l'Ordre 41/2016); la tramitació i la presentació de la documentació s'han de realitzar també, exclusivament, per mitjans electrònics en la plataforma de tramitació de la GVA.  
Són despeses subvencionables les recollides en l'article 8 de l'Ordre 41/2016, amb els límits que estableix aquest article i l'article 17 de la mateixa disposició legal, en els termes establits en l'apartat 9.6 de la Resolució de 17 d'abril de 2019.  
La justificació de l'anualitat 2019 es realitzarà fins al 10 de desembre de 2019, i caldrà imputar a la segona anualitat els costos corresponents al mes de desembre. A la finalització del programa, i en tot cas fins al 31 de juliol, s'haurà de presentar el compte justificatiu de la segona anualitat 2020 acompanyat de la memòria final d'actuació del programa formatiu, segons el que s'estableix en l'apartat 9.2 de la Resolució de 17 d'abril de 2019.  
La data d'emissió de les despeses corresponents a ambdues anualitats serà la que es determina en l'apartat 9.5 de la Resolució de 17 d'abril de 2019.  
  
Sisé  
El beneficiari està sotmés a les actuacions de comprovació que efectue l'òrgan concedent, així com a les de control per la Intervenció General de la Generalitat i per la Sindicatura de Comptes, en els termes establits en l'article 24 de l'Ordre 41/2016.  
  
Seté  
La Conselleria d'Educació, Investigació, Cultura i Esport està facultada per a minorar la subvenció concedida en els supòsits i per les causes previstes en l'article 37 de la Llei general de subvencions, tal com estableix l'article 22.5 de l'Ordre 41/2016.  
  
Així mateix, està facultada per a reintegrar totalment la subvenció concedida i els interessos de demora corresponents en els casos previstos en l'article 37 de la Llei general de subvencions, tal com disposa l'article 25 de l'Ordre 41/2016.  
  
Huité  
En compliment del que es disposa en l'article 26 de l'esmentada Ordre 41/2016, el material imprés divulgatiu dels programes formatius de qualificació bàsica, així com la retolació de les instal·lacions on es realitzen aquests programes, s'ajustaran al model i a les instruccions indicats en l'annex III de l'Ordre.  
  
Nové  
La realització dels programes formatius de qualificació bàsica es regirà pel que s'estableix en l'Ordre 41/2016 i en la Resolució de 17 d'abril de 2019, així com per les instruccions que es dicten per la Direcció General de Formació Professional i Ensenyaments de Règim Especial.  
  
Deu  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, s'hi podrà recórrer potestativament en reposició o bé caldrà plantejar-hi directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 19 de juny de 2019.- La directora general de Formació Professional i Ensenyaments de Règim Especial: Marina Sánchez Costas.